|  |  |
| --- | --- |
| Materialepakke 4 (kursusdag 1) | |
| **Titel** | **Danskfagets fagsyn på eud** |
| **Manchet**  Max 210 anslag inkl. mellemrum. | Denne artikel handler om fagsynet i danskfaget på eud. Artiklen er knyttet til en video, der viser analyserne af kernetekster, der beskriver faget dansk på eud. I artiklen uddybes den teoretiske baggrund for analyserne i videoen, og der gives forslag til, hvordan video og artikel kan bruges i et dansk-team. |
| **Brødtekst** | **Teoretisk baggrund**  Forskellige fag kan analyseres med udgangspunkt i fagets indhold, arbejdsmåder eller mange andre forhold. Men når det kommer til det, vi i dag kalder L1-faget, i gamle dage kaldtes det modersmålsfaget, så har to forskere fra hhv. Australien og Holland udviklet en ramme for analysen af netop dette fag.  De to forskere er Wayne Sawyer og Piet-Hein van de Ven, der i 2006 forsøgte at opstille forskellige paradigmer for, hvad der har været dominerende i L1-faget gennem tiden (Sawyer & Ven, 2007). Deres teoretiske analyseramme er udviklet på baggrund af, at de har analyseret en række L1-fag i flere europæiske lande.  F**ire paradigmer**  Sawyer og Ven fandt ud af, at de syntes at kunne se fire forskellige paradigmer, der har domineret måden, man har set på L1-faget på.  De fire paradigmer kan ses som en ramme for, hvad der bliver anset som vigtigt i faget, for eksempelhvad der skal være indholdet i danskfaget, hvad der skal være formålet med faget og også, hvordan man skal arbejde i faget og med indholdsområderne.  Skal indholdet i danskfaget fx være domineret af læsning af skønlitteratur, eller er det også vigtigt med andre modaliteter? Hvor meget skal den produktive og den receptive side fylde? Hvor stor en rolle skal læsning og skrivning af fagtekster spille osv.  **De fire paradigmer er:**   1. Det akademiske paradigme 2. Det udviklingsorienterede paradigme 3. Det kommunikative paradigme 4. Det nytteorienterede eller utilitaristiske paradigme   Sawyer og Ven mener også, at paradigmerne er bestemmende for, hvordan man som lærer bedst udfylder sin lærerrolle.  De fire paradigmer gennemgås herunder.  **Det akademiske paradigme**  Hvis man beskriver et L1-fag inden for det akademiske paradigme, så vil faget særligt være et litteratur- og sprogfag, hvor man vil arbejde med litteratur og sprog.  Målet med et L1-fag, altså danskfaget, inden for et akademisk paradigme er, at eleverne opnår det, vi kan kalde klassisk dannelse gennem litteraturen, og det at kunne begå sig sprogligt korrekt. Læsning og tekstfortolkning bliver væsentlige arbejdsmåder sammen med arbejdet med den klassiske grammatik, og eleverne trænes i at blive gode læsere, fortolkere og sprogbrugere.  Ifølge Sawyer og Ven giver et akademisk paradigme en lærerrolle, der kan betegnes som ‘tankpasser’, idet lærerens rolle først og fremmest er at overføre samfundets dannelse og viden til eleverne.  **Det udviklingsorienterede paradigme**  Med baggrund i det udviklingsorienterede paradigme vil danskfaget være et fag, der skal udvikle elevernes kreative sider, og indholdet vil fokusere på at udvikle elevernes talte sprog og personlige udtryk.  Målet er nemlig elevernes personlige udvikling, der foregår, når eleverne lærer, mens de arbejder på kreative og udviklende måder.  Derfor er lærerrollen i det udviklingsorienteres paradigme også snarere at være den pædagogiske lærer, der understøtter elevernes udvikling og gennem en dialogisk undervisning og sammen med eleverne skaber rum for udvikling.  **Det kommunikative paradigme**  Med baggrund i det kommunikative paradigme er danskfaget først og fremmest et kommunikationsfag. Indholdet er her alle former for tekster eller det, vi kender som det udvidede tekstbegreb. Alle modaliteter er vigtige, også tekster, der i det akademiske paradigme anses for underlødige.  Målet med faget er at danne eleverne til kritiske og demokratiske samfundsborgere, der kan tage stilling til problemer og udfordringer i samfund såvel som i deres personlige liv.  Man vil inden for dette paradigme arbejde med at træne de færdigheder, der er behov for, og med at forstå deres sammenhæng med helheden.  Lærerens rolle er at være den didaktiker, der kan præsentere eleverne for alle slags tekster og udvikle deres kritiske stillingtagen - meget gerne gennem dialogisk undervisning.  **Det nytteorienterede paradigme**  Endelig er der det nytteorienterede paradigme. Her er danskfaget et nyttefag, og indholdet er tekster, det er godt for eleverne at kunne og kende til, når de kommer ud på arbejdsmarkedet. Faget skal træne viden og færdigheder, der er nyttige i et fremtidigt arbejdsliv.  Målet er at eleverne bliver gode og nyttige samfundsborgere, og det sker gennem træning af de nødvendige færdigheder.  Lærerens rolle bliver derfor at overføre den nødvendige viden til eleverne gennem valg af nyttige tekster.  **Drøftelser i dansk-teamet**  I kan sætte fokus på fagsynes i danskfaget ved at diskutere, om I er enige i de præsenterede måder at forstå faget på, og om I kan genkende noget fra hvert af de fire paradigmer i danskfaget. I kan også overveje, hvor I ser eksempler på de fire paradigmer i faget.  I videoen herunder kan I se en analyse af beskrivelsen af danskfaget i bekendtgørelsen med baggrund i de fire paradigmer. Bagefter kan I diskutere, om I er enige i analysen. I kan også drøfte, hvilke konsekvenser det har for jeres undervisning og jeres rolle som dansklærere.  LINK TIL VIDEO OM FAGSYN INDSÆTTES HER |
| **Kreditering** | Artiklen er udarbejdet af og Bettina Buch, ph.d., Docent ved Professionshøjskolen Absalon, Anne Gitte Hønge, Kandidat i pædagogisk filosofi og adjunkt ved Professionshøjskolen UCN og Susanne Hjelmberg Larsen, Master i Læreprocesser, didaktik og professionsudvikling og lektor ved Professionshøjskolen UCN Act2learn. |
| **Bilag** | * **Video om fagsyn** |
| **Referencer** | Bekendtgørelse om grundfag, erhvervsfag, erhvervsrettet andetsprogsdansk og kombinationsfag i erhvervsuddannelserne og om adgangskurser til erhvervsuddannelserne, (2020). <https://www.retsinformation.dk/eli/lta/2020/692#id65888139-3dbd-476d-b1a9-2441091b2e90>  Sawyer, W., & Ven, P. (2007). Starting points: paradigms in mother-tongue education. *L1-Educational Studies in Language and Literature*, *7*, 5–20. |